Lav et referat af nedenstående tekst:

Tekst:
Som et led i Nationalmuseets strategi om at flere museumsgenstande skal opleves ude i landet, overdrager museet nu - permanent - i alt 47 historiske våben til museer i Nordjylland. - Genstandene hører til i lokalområdet, hvor de formidler en del af Danmarkshistorien, lige dér hvor den foregik. Vi synes, at det i dette tilfælde er sund fornuft, at man lokalt også får ejerskabet over genstandene, så det fremover står dem mere frit, hvordan de vil bruge dem, uden at de behøver at spørge os om lov først, udtaler museumsinspektør Jørgen Walseth fra Nationalmuseet. 170 år gamle geværer vender "hjem" I Hobro overtager Mariagerfjord Kommune 30 historiske geværer helt tilbage fra 1850'erne. Geværerne har i en lang årrække været udlånt til Hobro Borgervæbning, der har haft dem som grundsten. I den senere tid har de dog manglet, fordi de skulle deaktiveres, så den sidste mulighed for rent faktisk at bruge dem som våben, forsvandt. Nu bliver de mange geværer lokalt ejede af kommunen, mens brugsretten overdrages til Hobro Borgervæbning. - Geværerne er hele vores eksistensgrundlag, uden dem har vi ingen garde, så vi er selvfølgelig utrolig glade for at få dem permanent. Nu kan vi genoptage vores virke, erhverve nye medlemmer og skabe liv i lokalområdet, når vi kommer marcherende med vores faner, geværer og trommer. Som forening levendegør vi en del af Danmarkshistorien fra begyndelsen af 1800-tallet, hvor der i forbindelse med englandskrigene blev oprettet lokale borgerværn, blandt andet her i Hobro, udtaler Knud Jørgensen, presseofficer i Hobro Borgervæbning i pressemeddelelsen. Tyske maskingeværer til Hanstholm Historien er den samme i Hanstholm. Her får Hanstholm Bunkermuseum permanent overdraget 17 historiske maskingeværer, der stammer fra tiden hvor bunkerne langs vestkysten var en del af den tyske besættelsesmagts atlanterhavs-forsvar. Siden 2002 har de 17 geværer været udlånt til bunkermuseet, men i den seneste tid har de været tilbage på Nationalmuseet for at blive neutraliseret. Nu kommer de så permanent tilbage til Hanstholm. - Vi er glade og lettede over at få våbnene til evig arv og eje. Nu sover vi mere roligt om natten,” udtaler Jens Andersen, museumsinspektør og afdelingsleder på Museum Thy, som Bunkermuseum Hanstholm hører under. Han tilføjer: - Maskingeværerne er en vigtig del af vores udstilling og fortæller historien om, hvordan tyskerne fik svært ved at skaffe nok våben, efterhånden som de erobrede det meste af Europa, og derfor måtte bruge våben, som de løbende erobrede fra franskmænd, belgiere og russere. Disse våben blev brugt i Danmark under besættelsen og er derfor både et stykke Danmarkshistorie såvel som verdenshistorie. De peger også ind i den nuværende krig mellem Ukraine og Rusland, hvor det også er vigtigt at kunne skaffe nok våben.

Referat:
Det vækker stor glæde i både Hobro og Hanstholm at historiske våben nu vender "hjem".